M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 1/2/2020

**Návrh na uzatvorenie nájomnej zmluvy na nájom krytej plavárne so spoločnosťou Duslo, a. s. Šaľa**

Návrh na uznesenie:

Mestské zastupiteľstvo v Šali

**A. prerokovalo**

Návrh na uzatvorenie nájomnej zmluvy na nájom krytej plavárne so spoločnosťou   
Duslo, a. s. Šaľa

B. schvaľuje

uzatvorenie nájomnej zmluvy za účelom rekonštrukcie a následného prevádzkovania krytej plavárne bez súpisného čísla postavenej na parc. č. 6040/208 a úpravne vody postavenej na prac. č. 6040/209 ako aj pozemkov parc. č. 6040/208 zastavaná plocha a nádvoria o výmere 3144 m2, prac. č. 6040/209 zastavaná plocha a nádvoria o výmere 832 m2 vedených katastrálnym odborom Okresného úradu v Šali pre obec a katastrálne územie Močenok v C registri KN na LV č. 841 – vo vlastníctve spoločnosti Duslo, a. s. Šaľa, za nájomné 40 000,- EUR/ročne bez DPH na dobu 10 rokov od spoločnosti   
Duslo, a.s. so sídlom: Administratívna budova s. č. 1236, 927 03 Šaľa, IČO: 35 826 487 za splnenia podmienok:

1. počas prvých 5 rokov bude náklady na vykurovanie znášať Duslo, a. s.
2. mesto Šaľa na vlastné náklady zabezpečí sprevádzkovanie krytej plavárne a najneskôr do 31.12.2030 odkúpi krytú plaváreň za osobitne dohodnutú kúpnu cenu.

**Spracovala: Predkladá:**

JUDr. Ing. Margita Pekárová, v.r. Ing. Jana Nitrayová, v.r.

vedúca OSMaZM prednostka MsÚ

Predložené mestskému zastupiteľstvu dňa 26. marca 2020

**Dôvodová správa:**

Spoločnosť Duslo, a.s. Šaľa dňa 8. apríla 2019 zatvorila p**laváreň pre zlý technický stav strechy. Podľa technického posudku, ktorý vypracovala Slovenská technická univerzita v Bratislave, je v nevyhovujúcom stave lanová strešná konštrukcia plavárne.** Bazén v plavárni kedysi plnil funkciu rezervnej nádrže pre závod v prípade požiaru, dnes už vzhľadom na zmenu výrobných technológií tento účel nespĺňa. Plaváreň navštívili odborníci, ktorí sú za alternatívu, aby bola vymenená celá strecha za strechu zo železných nosníkov.

**D**uslo, a.s., do plavárne neplánuje investovať a ponúklo ju na predaj mestu za 500-tisíc eur. Okrem toho spoločnosť Duslo, a.s. ponúkla možnosť rozložiť túto cenu na päť ročných splátok, čiže po 100-tisíc eur ročne. Ďalšou ponukou Duslo, a.s. a je, že počas splácania ceny by garantovala mestu súčasnú cenu za dodávku energie. Predmetné stavby a stavebné úpravy sú popísané a ocenené znaleckým posudkom č. 7/2019 vyhotovený súdnym znalcom z oboru Stavebníctvo, odvetvie, statika stavieb a oceňovanie nehnuteľností č. 914410 Ing. Igorom Klačkom, podľa ktorého je určené všeobecná hodnota nehnuteľností na 2 990 000,- EUR.

Vedenie mesta oslovilo so žiadosťou o pomoc viacero štátnych orgánov. List adresovalo predsedovi vlády, ministerstvu školstva a rokovalo aj so Slovenským olympijským výborom, rokovalo so štátnym tajomníkom Jozefom Göncim, ministrom financií p. Kamenickým, generálnym riaditeľom Duslo, a.s. Petrom Bláhom aj prezidentom Slovenskej plaveckej federácie Ivanom Šulekom o plánoch športovisko zachrániť.

Plaváreň ročne eviduje viac ako 50-tisíc vstupov, navštevujú ju plavci a kluby z celého Slovenska. Organizujú sa rôzne sústredenia amatérskych plaveckých klubov z Liptovského Mikuláša, Žiliny, Bratislavy, Topoľčian, atď. Realizuje sa výuka pre deti, kurzy pre základné školy, v rámci ktorých ročne plaváreň navštívi približne 50 škôl.

Vláda SR schválila v bode A.2. uznesenia č. 87 z 19. februára 2020 návrh na uvoľnenie finančných prostriedkov zo zdrojov kapitoly Všeobecná pokladničná správa pre mesto Šaľa na rekonštrukciu budovy plavárne v sume 1 075 000,- EUR.

Predmetom rokovaní bola aj možnosť prevziať krytú plaváreň do nájmu na dobu minimálne 10 rokov, keďže mesto Šaľa dostalo dotáciu na rekonštrukciu tejto budovy (príloha č. 1 – návrh spoločnosti Duslo, a.s.).

**Stanovisko MsÚ**:

uzatvorenie nájomnej zmluvy za účelom rekonštrukcie a následného prevádzkovania krytej plavárne bez súpisného čísla postavenej na parc. č. 6040/208 a úpravne vody postavenej na prac. č. 6040/209 ako aj pozemkov parc. č. 6040/208 zastavaná plocha a nádvoria o výmere 3144 m2, prac. č. 6040/209 zastavaná plocha a nádvoria o výmere a nádvoria o výmere 3144 m2 , prac. č. 6040/209 zastavaná plocha a nádvoria o výmere 832 m2 vedených katastrálnym odborom Okresného úradu v Šali pre obec a katastrálne územie Močenok v C registri KN na LV č. 841 – vo vlastníctve spoločnosti Duslo, a.s. Šaľa, za nájomné 40 000,-EUR/ročne bez DPH na dobu 10 rokov od spoločnosti Duslo, a.s. so sídlom: Administratívna budova s. č. 1236, 927 03 Šaľa, IČO: 35 826 487 za splnenia podmienok:

1. počas prvých 5 rokov bude náklady na vykurovanie znášať Duslo a.s.
2. mesto Šaľa na vlastné náklady zabezpečí sprevádzkovanie krytej plavárne a najneskôr do 31.12.2030 odkúpi krytú plaváreň za osobitne dohodnutú kúpnu cenu.